A szingapúri hétvégén kezdetben az indulása is kétséges volt, ugyanis ételmérgezés okozta gyomorproblémával küszködött. Az első pénteki szabadedzésen túl nagy sebességgel ment át a 17-es számú kanyaron, aminek következtében kitört az autó fara, majd a szemközti korlátnak ütközve állt meg. Az eset külön pikantériája, hogy 2008-ban ugyanott csapódott a falnak Nelsinho Piquet, mint később napvilágra került, előre megfontolt szándékkal. Egész hétvégén nem ment neki, az időmérőn mindössze a 19. rajtkockát tudta megszerezni, miközben Alonso a 3. sorból indulhatott. A rajtnál sem tudott előrébb lépni, majd mindössze 3 kör után túlmelegedtek a fékjei, ezért a Renault jobbnak látta, ha kihívja őt a pályáról.